मध्य प्रदेश में पिछले दिनों हुई ओलावृष्टिï से प्रभावित गांवों की तादाद बढ़कर 984 हो गई है। मुख्यमंत्री शिवराज सिंह चौहान ने बुधवार को राजधानी भोपाल में ओलावृष्टिï से हुए नुकसान की समीक्षा बैठक की जहां प्रभावित गांवों का नया आंकड़ा पेश किया गया। इससे पहले 621 गांवों के प्रभावित होने का अनुमान जताया गया था। मुख्यमंत्री ने कहा कि फसल के नुकसान का आकलन शीघ्र करके किसानों को जल्द से जल्द राहत पहुंचाई जाएगी। बैठक में प्रमुख सचिव मुख्यमंत्री एस के मिश्रा, प्रमुख सचिव कृषि राजेश राजौरा, मुख्य सचिव बीपी सिंह, कृषि उत्पादन आयुक्त पीसी मीना समेत तमाम वरिष्ठï प्रशासनिक अधिकारी भी मौजूद थे। मुख्यमंत्री ने कहा कि नुकसान का सर्वेक्षण करने वाले दस्ते में राजस्व विभाग के अलावा कृषि और पंचायत विभाग के लोग, पंच-सरपंच भी शामिल होंगे ताकि किसानों को कोई शिकायत न रहे।